Arvatavasti oli ta kuulnud minu arupidamistest, aga võib-olla ka lihtsalt püüdis mind mõista. Ta ütles mulle: "Feynman, Te olete hea õppejõud, Te töötate hästi ja me oleme Teiega rahul. Kas lähevad täide ka meie muud ootused Teie suhtes, see on juba juhuse asi. Kutsudes enda juurde tööle professorit, me loomulikult riskeerime. Kui läheb korda, on hea, kui ei - halb. Kuid Teie ei tohiks lasta ennast sellest häirida, mida Te teete ja mida  ei tee." Ta ütles seda kõike märksa paremini ja vabastas mind sellega süütundest.